cyanic-selkie/wikianc huggingface dataset:
דיר יאסין (להקה)
פעילות הלהקה
ב-2003 הוחתמה הלהקה בלייבל הבריטי La Vida Es Un Mus ובהמשך השנה יצא האלבום החדש התפקחות. האלבום כלל 20 שירים חדשים (מתוכם גרסת כיסוי אחת) שהוקלטו באולפן בהולנד, והופץ בישראל על גבי CD, זאת בעוד שבבריטניה, לעומת זאת, הוא יצא כ-EP בלבד והושמטו ממנו 6 שירים; במקומם נכללו 2 קטעים מסומפלים שלא הופיעו בגרסה הישראלית - האחד קטע פתיחה והשני נדחס בסוף השיר "מקום שכוח אל". האלבום המשיך את הקו ההארדקורי של אלבומיה הקודמים אך התאפיין בסאונד פחות "מלוכלך" ויותר "נקי" אך עדיין מכוסח ושירה ונגינה איטיות לסירוגין. הטקסטים של השירים עסקו הפעם, בנוסף לנושאים הפוליטיים (שבהם עמדה פרו-פלסטינית ומסרים של רצח, איבה, שנאה יוקדת ליהדות ולמדינת ישראל וטרור) גם בנושאים אחרים ומוכרים יותר כגון ההשלכות שבלהיות מפורסם ("כך חולפת לה תהילת עולם"), וכלכלה - הכוללת התייחסות להונאה ולחברות קש ("הצילו אותם מתהום השכחה"). בין השירים באלבום הם "אוטופיה דרך ריגול תעשייתי", "נכס לאומי", "כך חולפת לה תהילת עולם" ו"תמיד צדקן" (שניהם מתוך הספליט שיצא ב-2002), "סכימה מיניכאית", "האושר כבר הושג", "שה תמים", "הצילו אותם מתהום השכחה", "התפקחות" ו"אנוכיות מצילה". באלבום נכללה גרסת כיסוי לשיר "Something For Nothing" של להקת הפאנק White Cross.
הייחודיות שבאלבום זה היא שהמהדורה הראשונה של הגרסה הבריטית שלו הייתה דווקא "Test Pressing" ("הדפסת ניסוי") ולא הדפסה רשמית. ההבדלים היחידים בין המהדורה הניסיונית למהדורה הרשמית הם שעטיפת המהדורה הניסיונית (ציור של גבר הנופל אל מותו מהמדרגות של מגדל בבל) היא בצבע חום בעוד שזו של הרשמית בצבע אפור-לבן. בנוסף, בצד האחורי של עטיפת המהדורה הניסיונית מופיע הכיתוב "TEST PRESSING" (הכיתוב באותיות גדולות במקור) והיא הודפסה ב-100 עותקים בלבד, בעוד שהמהדורה הרשמית הודפסה ב-1,000 עותקים (פי 10 מזו של המהדורה הניסיונית).
לאחר שיצא האלבום נעלמו עקבותיה של הלהקה ומאז לא נשמע הד תקשורתי נוסף ממנה. למעשה, הלהקה התפרקה באופן לא רשמי (בדומה ללהקות אחרות שבראשן להקת שפיות זמנית). אתר הבית של דיר יאסין עדיין קיים בגרסתו אנגלית, אך הוא אינו מעודכן נכון ל-2002, וגורלה של הגרסה העברית שהבטיחו חברי הלהקה לכתוב עדיין לוט בערפל.
עמדה פוליטית
בתקופה שבה פעלה הלהקה, היו שיריה ידועים בקוצרם, במהירותם ובאווירה הזועמת השוררת בהם. השירים מבטאים עמדה פרו-פלסטינית אנרכיסטית רדיקלית ונושאים מסרים של אלימות (בהפוך מנכי נאצה, להקתו הקודמת של פדריקו גומז, שיצאה דווקא נגד אלימות), איבה, טרור ושנאה יוקדת ליהדות, לציונות, למדינת ישראל ולצה"ל, אנטי גזענות והתנגדות לשלטון יהודי. מתוארות בהם סיטואציות של טבח, הפגנות וטרור, כאשר צה"ל ואזרחיה היהודים של מדינת ישראל מוצגים באור שלילי. נושאים נוספים בהם עסקה הלהקה היו תרבות הצריכה, עבירות כלכליות, אפליה, אלימות משטרתית, עוני ואבטלה.
באתר הרשמי של דיר יאסין, שנשאר פופולרי עד היום אף על פי שהוא אינו עדכני, מופיעים קישורים לטיהורים אתניים שמדינת ישראל ביצעה לכאורה בערבים וברשות הפלסטינית.
בחוברת המילים המצורפת לאלבום הבכורה של דיר יאסין מסבירה הלהקה מדוע בחרה בשמה (שגיאות הכתיב במקור):
רועי שגב
רועי שגב (נולד ב-14 במרץ 1974, כ' באדר ה'תשל"ד) הוא תסריטאי, במאי, שחקן, מנהל אומנותי ויוצר ישראלי בתיאטרון ובטלוויזיה.
ביוגרפיה
נולד בשנת 1974 בתל אביב, והתחנך בבית הספר גבריאלי הכרמל בעיר. במהלך ילדותו, עבר ללמוד בבית הספר לאומנויות בתל אביב, משם עלה לתיכון תלמה ילין.
בתום לימודיו, התגייס לחיל התותחנים ושירת כמפקד צוות. לאחר שחרורו, למד משחק בבית צבי.
שגב התחיל לשחק כבר בילדות בסדרות כמו "תופסים ראש" עם נתן דטנר ו"קריאת כיוון" עם רוני פינקוביץ. עד לשנת 2009, שגב שיחק במגוון סדרות והצגות כגון "עספור" בתור אחיה של קיקה (גל גדות), "טירונות", "החברים של נאור", "בילבי", "טולי בלבולי בארץ פטפטת", "טולי בלבולי בממלכת המוזיקה", "מיי פירסט סוני", "חברות" ועוד. באותה השנה, שגב החל לכתוב ולביים הצגות שונות בתאטרונים כגון הבימה, הקאמרי, בית ליסין, תיאטרון חיפה, תיאטרון אורנה פורת ותיאטרון באר שבע.
בין ההצגות אותן ביים בתיאטרון בית לסין - "הגלולה"- עם רבקה מיכאלי. בקאמרי - "אני סבתא שלך", בתיאטרון הבימה - "הרובוטית" עם נורמן עיסא, "ספינינג" - עיבוד לסיפור מאת אשכול נבו, "הרפתקאות דוד אריה". "שכנים" (עליה קיבל את פרס המחזאי והבמאי בפסטיבל חיפה), ועוד. בתיאטרון באר שבע - "לא משלנו" עם גבי עמרני. יחד עם שירילי דשא, כתב מגוון מחזות לילדים ביניהם: "פרצוף חמוץ", "שקשוקה", "הודיני", ואת המחזה "שרלוק הולמס", שהוביל לזכייתם המשותפת בפרס אורנה פורת ב-2016. ביחד, כתבו השניים גם את "פריסטייל פסטיגל" ואת "פליי פסטיגל"
בנוסף, כתב עם שירילי דשא את הסדרות:, "ילדי בית העץ" (זוכת 11 פרסי אקדמיה ). "כראמל" (זוכת 8 פרסי אקדמיה ). ו"מי פה הבוס?" בהשתתפות מריאנו אידלמן.
שימש כעורך תסריט בסדרה "קפה עמליה" והיה שותף לפיתוח העונה החדשה של הסדרה "פרפר נחמד".
החל מ-2019, שגב משמש כמנהל האומנותי של פסטיבל חיפה להצגות ילדים.
חיים אישיים
שגב נשוי לעורכת הווידאו חן שביט שגב ולהם שני ילדים.
אירוויזיון הילדים 2016
תחרות הזמר אירוויזיון הילדים 2016 היא תחרות השירים לילדים ה-14 של רשת השידור "אירוויזיון" מטעם איגוד השידור האירופי. התחרות התקיימה במדינה שניצחה בתחרות אירוויזיון הילדים 2015, מלטה. האולם הראשי של התחרות הוא "מרכז כנסים הים התיכון" (Mediterranean Conference Centre) בעיר ולטה שיכול להכיל כ-1,500 צופים בישיבה ועמידה כאשר בנוסף הוכשרו מוקדי שידור חי באתרים נוספים לצפייה המונית במסכי ענק. ישראל חזרה לתחרות לאחר הפסקה של שלוש שנים, קפריסין חזרה לאחר הפסקה של שנה אחת ופולין לאחר הפסקה של 11 שנים.
פורוס (נהר)
ריו פורוס (Rio Purus) הוא נהר גדול באמריקה הדרומית. זהו היובל השני באורכו בעולם אחרי מדיירה. נהר הפורוס מתחיל את זרימתו במורדותיהם המזרחים של הרי האנדים בפרו ומשם ממשיך דרך יער גשם טרופי לברזיל עד הישפכו לנהר האמזונאס כ-160 ק"מ מערבית ממנאוס. אורכו 3,300 ק"מ. נהר אקרה הוא אחד מיובליו של נהר פורוס. הנהר יפה לשיט לאורך 2,575 ק"מ. בחודשים מסוימים יכולות לשוט ספינות נהר ממנאוס לעיר ריו ברנקו שבמדינת אקרי, הנמצאת על גדת נהר אקרה.
אירוויזיון הילדים 2016
שינויים משנים קודמות
לאחר שהצוות ההולנדי השתלט על תחום יחסי הציבור והמפקח על התחרות הוחלף לאחר שהביע ביקורת הוחלט על ידי המפקח החדש יון אולה סאנד שהתחרות תעבור מספר שינויים כגון תהיה הצבעת שופטים בלבד בניגוד לשנים קודמות שהקהל היה גם כן מעורב, גיל המשתתפים שונה מגילאי שמונה עד חמש עשרה לגילאי תשע עד ארבע עשרה, התחרות הוקדמה לשעה ארבע אחר הצהריים ביום ראשון במקום שבע בערב ביום שבת ומספר המקומות שהאולם חייב להכיל הוקטן, החלטות אלו גרמו לרשות השידור הסלובנית לפרוש מהתחרות ולרבות אחרות להביע מחאה.
בנוסף, רשות השידור המלטזית החליטה שחוץ מהופעות הזמרים והניקוד כל שאר הדברים בתחרות (מופעי ביניים, הופעות אורח, גלויות, מרכז צפייה בתחרות ועוד) יצולמו ממקומות אחרים במלטה ולא מהאולם הראשי, המקומות שמהם שאר הדברים יצולמו הם: רציף ולטה בעיר פלוריאנה, תיאטרון מנואל (שאגב אירח גם את טקס קבלת הפנים למשתתפי התחרות השנה שכללה את הגרלת סדר ההופעות) וכיכר סנט ג'ורג' בולטה.
בצוות השיפוט בכל מדינה יהיו חמישה מבוגרים וחמישה ילדים, כל הצבעות המבוגרים ישוקללו ברמת המדינה ולאחר מכן כקבוצה ויוצגו ביחד על המסך (כמו הצבעת הקהל באירוויזיון 2016) ומקראי הניקוד יקראו את ניקוד השופטים הצעירים מכל מדינה (כמו הצבעת השופטים באירוויזיון 2016).
בנוסף, לאחר מכן יעלו לבמה 3 שופטים מומחים, המתעסקים במוזיקה באופן יומיומי, וכל אחד מהם מגיע ממדינה אחרת. כל אחד מהם יצביע בנפרד והצבעתו תהיה שווה ל-5% מכלל התוצאות. השופטים המומחים שנבחרו השנה הם: הראשון הוא כריסטר ביורקמן משוודיה שהתחרה ב-אירוויזיון 1992 והפיק את אירוויזיון 2013 ואירוויזיון 2016 וכן את כל הקדמים השוודים מאז שנת 2002. השני הוא מאדס גרינסטאד מדנמרק, בכיר בסניף של יוניברסל מיוזיק גרופ דנמרק. השלישי הוא ההרכב ג'דווארד מאירלנד כשההצבעה הסופית תהיה שילוב של שני הדירוגים שלהם, והם יוכלו להצביע למדינתם.
בפעם הראשונה מאז שנת 2005, לא מחולקים 12 נקודות לכולם בתחילת ההצבעה, דבר היכול לגרום לשיא שלילי בניקוד המדינות (כולל 0 נקודות).
הערכות המדינה המארחת
שיר הנושא לתחרות נחשף במסיבת העיתונאים של אירוויזיון הילדים שהתקיימה באחד מימי החזרות של אירוויזיון 2016, השיר הנקרא "Embrace The Love" (חבק את האהבה) מבוצע על ידי זוכת התחרות הקודמת, דסטיני צ'אקונירה.
מנחי התחרות שנחשפו ב-27 באוקטובר הם בן קמיל וולארי ולה, שניהם מנחים ושחקנים בתוכניות רשות השידור המלטזית. זו הפעם הראשונה מאז 2013 שיש לתחרות שני מנחים.
הגרלת הסדר הראשונית התרחשה ב-14 בנובמבר בתיאטרון מנואל, שם המשתתפים הגרילו באיזה חלק של המופע הם יופיעו (1–9 או 10–17) והמשתתפים שיופיעו ראשונים או אחרונים הגרילו את המספר המדויק, בשונה מהשנים קודמות המדינה המארחת הוגרלה עם כולם ולא בנפרד.
הכרטיסים להופעה יצאו בראשון לנובמבר ועלו בין 45-90 יורו, מעלות כרטיסים הגבוהה בתולדות התחרות, לשם השוואה הכרטיסים בשנה שעברה היו זולים פי שלושה ובשל כך שהיו רק 1,500 מקומות הכרטיסים נגמרו תוך שלושה ימים.
ההפקה המלטזית הזמינה משתתפי עבר רבים של התחרות לצפות בה ביניהם לדוגמה וינזנזו קאנטיולו, נציג איטליה ב-2014 שזכה בתחרות והתאומות מילו ורוזאן שייצגו את הולנד בשנת 2013.
השירים ששולבו בגלויות, הוקלטו על ידי המתמודדים ביומיים הראשונים לאחר הגעתם למלטה. ההקלטות נוהלו על ידי גלן ולה שייצג אותם באירוויזיון 2011.
סדר החזרות נקבע מראש ללא כל קשר למיקום, כדי שהמשלחות יתכננו את סדר הטיולים שלהן במלטה. ביום הראשון עשו חזרות: איטליה, אירלנד, קפריסין, הולנד, ישראל, מקדוניה, מלטה ופולין. וביום השני עשו חזרות: רוסיה, אוקראינה, אלבניה, בלארוס, בולגריה, ארמניה, גאורגיה, סרביה ואוסטרליה. כאשר כל מדינה מקבלת 40 דקות ובין השירים הרביעי לחמישי ישנה שעת הפסקה לארוחת צהריים. בימים השלישי והרביעי של החזרות, הן יתבצעו על ידי מבצעי החזרות בימים הראשון והשני (בהתאמה), אך לכל מדינה יש רק חצי שעה לחזרות, אשר יתבצעו בסדר הפוך, כלומר מי שעלה אחרון ביום הראשון, יעלה ראשון ביום השלישי.
הסתברות פריורית
הסתברות פריורית (באנגלית: Prior Probability) היא ייחוס ערך סוביקטיבי, ללא נתונים, להתפלגות ערך לא ידוע של פרמטר במדגמים שטרם נדגמו. הסתברות פריורית מבטאת אמונה סובייקטיבית לגבי התפלגותו של אותו פרמטר. בהסתברות בייסיאנית משתנה ערכו של הפרמטר בהתאם לנתונים הנאספים. חשוב להבדיל בין הסתברות פריורית לבין הסתברות אפריורית (באנגלית: a priori probability).
לדוגמה: הסתברות פריורית יכולה להיות התפלגות ההסתברות של היחס בין מספר המצביעים שיצביעו בעד מפלגה מסוימת לבין מספרם של אלה שלא יצביעו עבורה בבחירות שטרם התקיימו. משתנה זה הוא פרמטר במודל ואינו מבוסס על נתונים.
הערך הלא ידוע שמייחסים להתפלגות עשוי להיות סובייקטיבי לגמרי או להתבסס על שיטות אמידה. כך למשל, בדוגמה של התפלגות יחס המצביעים, אפשר לנסות לאמוד את ההתפלגות באמצעות ביצוע סקר. ההצבעה בסקר אינה מוסיפה נתונים. לעומת זאת מדגם של תוצאות הצבעה אמיתית מספק נתונים ועשוי להשפיע על ערכה של ההסתברות הפריורית.
דוד פריזנהויזן
ר' דוד פריזִנהוֹיזֶן (בעברית על דרך היידיש; בגרמנית: David Friesenhausen, פריזנהַאוּזן; 1756 – 23 במרץ 1828, קרלסבורג), מתמטיקאי, דיין ואיש תנועת ההשכלה, הראשון שהציע הקמת בית מדרש לרבנים באימפריה האוסטרית.
ביוגרפיה
דוד בן מאיר הכהן נולד בכפר פריזנהאוזן שבבוואריה בשנת 1756. למד תורה בעיר פירת (פיורדא) שבקרבת נירנברג עד גיל 30, אז החל ללמוד מדעים במשך כ-10 שנים נוספות. בשנת 1788 עבר לברלין, ובהּ פרסם את הספר "כליל החשבון" – ספר חשבון וגאומטריה ומבוא לאלגברה בעברית. בשנת 1796 הוא יצא למסע ברחבי אירופה כדי למכור את ספרו ולאסוף פרענומעראנטן לספר נוסף שלו, "מוסדות תבל", המתאר את מבנה היקום על פי קופרניקוס.
בעקבות אכזבתו מהרדיקליות של תנועת ההשכלה בברלין, עבר פריזנהאוזן לעיירה אונסדורף שבהונגריה בסביבות שנת 1800, ונתמנה בה לדיין. במקביל עסק במסחר. בשנת 1806 עבר לתקופה קצרה לפשט, אך בהיעדר מקור פרנסה שם, שב במהרה לאונסדרף. באותה תקופה הגיש לקיסר האימפריה האוסטרו הונגרית הצעה להקמת שלושה בתי מדרש לרבנים, בהונגריה, בגליציה ובמוראביה. תוכנית הלימודים המוצעת כללה בנוסף ללימודי תלמוד גם תנ"ך ולימודים כלליים. ההצעה נדחתה על ידי השלטונות, אך עוררה עליו רוגז רב מצד רבני הונגריה.
בין השנים 1808–1816 כיהן פריזהאוזן כדיין בקהילת יהודי אוהעל בעיירה שאטוראליאויהיי, ונודע כמתנגד לחסידות. בשנת 1816 יצא למסע שני באירופה, לשם גיוס מנויים לספרו "מוסדות תבל"; בעקבות הצלחתו לגייס מספיק מנויים, ובהם הרב משה סופר ואהרן חורין, יצא הספר לאור בווינה בשנת 1820. בנוסף לחלק האסטרונומי, כולל הספר הוכחה לפתרון הבעיה ה-11 של אוקלידס, וכן צוואה רוחנית, שבה מספר פריזנהאוזן על תוכניתו לייסוד בית מדרש לרבנים. סוגיית מידת תמיכתו בשינויים דתיים הייתה לסלע מחלוקת בין היסטוריונים שחקרו את כתביו.
פול פוזישן
פול פוזישן (אנגלית: pole position) הוא מונח המתאר את העמדה הטובה ביותר לזינוק במרוצים מסוגים שונים.
מקור המונח במרוצי סוסים, בהם המתחרה שזינק מהעמדה המובילה היה מתחרה במסלול הפנימי, בסמוך למעקה (pole) סביבו היו מתחרים. כיום משתמשים במונח זה בעיקר במרוצי מכוניות, בהם העמדה הקדמית ביותר בזינוק נקראת פול פוזישן. סדר הזינוק נקבע בדרך כלל על ידי מקצי דירוג, בהם מנסים הנהגים לקבוע את ההקפה המהירה ביותר, או בהתבסס על תוצאות המרוץ (או המרוצים) הקודמים. שיטה זו נועדה להבטיח הגינות, שכן הזינוק מעמדת הפול מהווה יתרון משמעותי.
בענפי הספורט המוטורי משתמשים בשיטות שונות כדי לקבוע את סדר הזינוק, המכונה גריד (grid). המשתתף שזוכה בעמדת הפול ממוקם בשורה הראשונה בגריד. שורות הגריד הן בדרך כלל אלכסוניות יחסית לקו הזינוק והעמדה הקדומנית ביותר בשורה הראשונה היא עמדת הפול.
פורמולה 1
במהלך השנים הונהגו בפורמולה 1 שיטות שונות לקביעת סדר הזינוק. מהמרוצים הראשונים בעונת 1950 ועד לעונת 1995, התקיימו שני מקצים בני שעתיים. אחד התקיים יומיים לפני המרוץ והשני יום לפני המרוץ, כאשר ההקפה הקובעת הייתה המהירה ביותר בין שני מקצי הדירוג ועל פיה נקבע המיקום בזינוק.
בין עונת 1996 עד עונת 2002 התקיים מקצה דירוג יחיד בן שעה שהתקיים יום לפני המרוץ, בו לכל נהג הותרו 12 הקפות של המסלול וההקפה המהירה ביותר נלקחה. כל הקפה שהחלה לפני תום הזמן נלקחה בחשבון, גם אם הסתיימה אחרי תום הזמן.
בעונות 2003 ו-2004 הונהגה שיטה בה ניתנה לכל נהג הקפה אחת בלבד, על פיה נקבע מיקומו בזינוק, וזאת על מנת לאפשר יותר זמן מסך לקבוצות הקטנות. במשך תקופה קצרה בעונת 2005 נקבע סדר הזינוק על פי סיכום שני מקצי דירוג בני הקפה אחת, אך לאחר מספר מועט של מרוצים בוטלה השיטה, וסדר הזינוק נקבע שוב על פי השיטה שהונהגה ב-2004.
מרוצי אופנועי גרנד פרי
במשך שנים התקיימו במרוצי אופנועי גרנד פרי שני מקצי דירוג, יום ויומיים לפני המרוץ. לרוכבים ניתן מספר בלתי מוגבל של הקפות על מנת לקבוע את הזמן המהיר ביותר והתוצאה הקובעת הייתה התוצאה הטובה ביותר בין שני המקצים. אורך המקצה השתנה בהתאם לקטגוריה ונע בין חצי שעה לקטגוריית 125 לשעה בקטגוריית ה-500. כשהקטגוריה הבכירה הוסבה למוטו GP השתמרו כללי הדירוג של ה-500, אך החל מעונת 2006 התקיים מקצה דירוג בודד בן שעה ביום שלפני המרוץ. בשאר הקטגוריות נותרו שני מקצי דירוג נפרדים.
ב-2013 הונהגה שיטת דירוג חדשה במוטו GP. זמני ההקפה של הרוכבים בשלושת מקצי האימון הראשונים נספרים על מנת לקבוע את עשרת הרוכבים המהירים ביותר. מקצה האימון הרביעי לא משפיע על הדירוג ולאחריו מתקיים מקצה דירוג בן 15 דקות בשם Q1, שבו לא משתתפים עשרת הרוכבים המהירים. בסיום מקצה Q1 ידוע סדר המזנקים החל מהמקום ה-13 ושני הרוכבים המהירים ב-Q1 מצטרפים לעשרת הרוכבים האחרים על מנת לקבוע את סדר הדירוג של 12 המקומות הראשונים במקצה Q2 שגם אורך 15 דקות.
סולט לייק סיטי סטארס
סולט לייק סיטי סטארס (באנגלית: Salt Lake City Stars) היא קבוצת כדורסל אמריקאית מסולט לייק סיטי, יוטה, המשחקת בליגת הפיתוח של ה-NBA. הקבוצה הוקמה בשנת 1997 כאיידהו סטמפיד (באנגלית: Idaho Stampede) ובשנת 2016 שינתה את שמה לסולט לייק סיטי סטארס. הקבוצה מסונפת לקבוצת ה-NBA יוטה ג'אז והם משחקים את משחקי הבית שלהם במאבריק סנטר בוסט ואלי סיטי, יוטה. הקבוצה זכתה באליפות אחת: ב-2008.
כאיידהו סטמפיד
הקבוצה נוסדה ב-1997 בנמפה, איידהו, כחברה בליגת ה-CBA, בה סיימה כסגנית בעונת 2003/04, כשהפסידה לדקוטה וויזארדס. בסיום עונת 2005/06 הודיעה הקבוצה שתעבור לשחק בליגת הפיתוח של ה-NBA. בעונת 2007/08 סיימה הקבוצה במקום הראשון במערב, ניצחה את הלוס אנג'לס די-פנדרס 97-90 בחצי הגמר, בגמר גברה 2-1 בסדרה על אוסטין ספרס וזכתה באליפות הראשונה שלה. בעונה הבאה סיימו הסטמפיד במקום השני במערב אבל הפסידו בסיבוב הראשון לאותה אוסטין 119-116 בהארכה. מאז לא העפילה הקבוצה לפלייאוף במשך 9 עונות רצופות. ב-24 במרץ 2015 הודיעה קבוצת ה-NBA יוטה ג'אז כי היא רכשה את הזכויות על הסטמפיד, והפכה לקבוצת ה-NBA השמינית שבבעלותה קבוצת ליגת פיתוח, כשעד אז היו לה קשרים גם עם דנוור נאגטס, פורטלנד טרייל בלייזרס, סיאטל סופרסוניקס וטורונטו ראפטורס.
כסולט לייק סיטי סטארס
הג'אז שינו את שם הקבוצה לסולט לייק סיטי סטארס. הקבוצה לא העפילה בשתי העונות הראשונות לפלייאוף, אך בעונת 2018/19 העפילה מהמקום השני בבית הדרום-מערבי והמקום ה-6 במערב. בסיבוב הראשון הפסידה הקבוצה לאוקלהומה סיטי בלו 118-113 והודחה. בעונת 2019/2020 סיימו הסטארס במקום הראשון במערב והשני בליגה כולה, אך העונה בוטלה בעקבות מגפת הקורונה בארצות הברית.
מנואל בולנס
ביוגרפיה
נולד ב-25 בדצמבר 1799 בקונספסיון שבמרכז צ'ילה. בגיל 16 נכלא על ידי השלטונות הספרדיים, אך השתחרר במהרה והצטרף לכוחותיו של חוסה דה סן מרטין. בשנת 1831 הועלה לדרגת בריגדיר-גנרל ונלחם למען שחרור צ'ילה מן האימפריה הספרדית.
נפטר ב-18 באוקטובר 1866 בבירה סנטיאגו דה צ'ילה.
קיי די לאנג
קת'רין דון לאנג (באנגלית: Kathryn Dawn Lang; נולדה ב-2 בנובמבר 1961), הידועה בשם הבמה קיי די לאנג (k.d. lang) היא זמרת-יוצרת קנדית.
ביוגרפיה
לאנג נולדה בעיירה חקלאית בשם קונסורט באלברטה שבקנדה, וגדלה בערבות הקנדיות. מצד אביה היא ממוצא גרמני, איסלנדי ומשבט הסו. מצד אימה יש לה שורשים יהודיים ממוצא רוסי.
לאנג החלה את קריירת השירה שלה באירועי קאנטרי בקנדה, הקליטה כמה שירים שזכו לביקורות טובות עד שב-1985 זכתה בטקס פרסי המוזיקה הקנדית בתואר "הזמרת המבטיחה ביותר". לאנג עלתה לקבל את הפרס כשהיא לובשת שימלת כלה, וכדי להצדיק את התואר "המבטיחה ביותר" פיזרה שלל הבטחות הומוריסטיות לגבי דברים שתעשה או שלא תעשה בעתיד.
ב-1986 חתמה לאנג על חוזה הקלטות עם מפיק בנאשוויל, טנסי. ב-1987 יצא האלבום הראשון שלה שקיבל הכרה, מלאך עם פלצור (Angel with a Lariat), שאותו הפיק דייב אדמונדס. הקריירה שלה זכתה לדחיפה אדירה כאשר כוכב הרוק רוי אורביסון בחר בה כדי להקליט עמו את הדואט בוכה (Crying). הדואט זכה בפרס גראמי עבור "שיתוף הפעולה הקולי הטוב ביותר בתחום הקאונטרי".
על אלבומה Absolute Torch and Twang זכתה לאנג ב-1989 בפרס זמרת הקאונטרי. הסינגל מתוך האלבום ירח מלא של אהבה (Full Moon of Love) הפך ללהיט במצעדי הפזמונים בארצות הברית, אך שירה הפופולרי ביותר, Constant Craving יצא דווקא באלבומה הבא, Ingénue, ב-1992. הסינגל נמכר במיליונים ברחבי העולם, וזיכה אותה בפרס גראמי עבור "זמרת הפופ הטובה ביותר".
ב-1993 ניסתה לאנג להיכנס לעולם הקולנוע, בתפקיד בינוני בסרט Salmonberries. ב-1999 הופיע בסרטו של הבמאי האוסטרלי סטיבן אליוט "בעיניי המתבונן". לאחר סרט זה לא חזרה להופיע עד לתפקיד אורח בסרט "הדליה השחורה" ב-2006, אך המשיכה לתרום לפסקול של סרטים נוספים כמו Even Cowgirls Get the Blues, חצות בגן הטוב והרע, ומחר לנצח.
באולימפיאדת החורף שנערכה בוונקובר במערב קנדה בחודש פברואר 2010 ביצעה לאנג את שירו של לאונרד כהן "הללויה" בטקס הפתיחה.
פעילות חברתית
בנוסף על הקריירה המוזיקלית שלה, לאנג - שיצאה מהארון כלסבית ב-1992 במאמר במגזין הלהט"ב אדבוקט - היא תומכת נלהבת במאבק למען זכויות הגייז, ובכלל זה טיפול בנשאי איידס ומחקר בתחום. היא התפרסמה בשל המראה האנדרוגני שאימצה לעצמה, ועוררה שערורייה כשהצטלמה לשער המגזין "וניטי פייר" בחליפה גברית ועל פניה קצף גילוח, בעוד הדוגמנית סינדי קרופורד גוחנת מעליה, כביכול כדי לגלח את פניה.
לאנג ידועה גם בהיותה טבעונית ותומכת זכויות אדם בטיבט.
רב-חובל יורד עם ספינתו
רב-חובל יורד עם ספינתו הוא ביטוי למסורת ימית ולפיה רב-חובל נושא באחריות המוחלטת לספינתו ולכל הנמצא עליה ובשעת חירום הוא יצילם, או יקריב חייו שעה שהוא מנסה לעשות זאת. אף שהביטוי נקשר לעיתים קרובות לטביעת הטיטניק בשנת 1912, כשעל סיפונה רב-חובלה אדוארד סמית', הביטוי היה ידוע כבר 11 שנה לפחות בטרם טביעת הספינה. ברוב המקרים רב-חובל אינו נוטש את ספינתו שעה שהיא במצוקה ומתרכז בהצלת אנשיו. כך נותר רב-חובל הספינה אחרון הנוטשים את סיפונה, או שהוא טובע יחד עם ספינתו.
היסטוריה
הרעיון ולפיו רב-חובל יורד עם ספינתו קשור לרעיון אחר מן המאה ה-19 ולפיו "נשים וילדים תחילה". שניהם משקפים אידיאלים ויקטוריאניים של התנהגות אבירית ולפיה מצופה כי בני המעמדות הגבוהים יתנהגו בהתאם לערכים כמו שירות אלה שמעמדם פחות. התנהגותם של רב-חובל אנית הוד מלכותה בירקנהד ואנשי צוותו, בעת טביעתה בשנת 1852, זכו לשבחים מרבים בציבור כיוון שהם הקריבו עצמם כדי להציל תחילה נשים וילדים. שירו של רודיארד קיפלינג "Soldier an' Sailor Too" וספרו של סמואל סמיילס "Self help" מדגישים את אומץ לבם של האנשים שעמדו בהקשב וניגנו בתזמורת שעה שספינתם שקעה במצולות.
אחריות חברתית ומשפטית
משמעותו המילולית של הביטוי היא שרב-חובל יהיה אחרון האנשים לעזוב ספינה בעודו בחיים, קודם לטביעתה או להריסתה. אם רב-חובל אינו מסוגל לפנות אנשי צוות ונוסעים חיים מספינתו הנמצאת במצוקה, הוא לא יציל את עצמו, אפילו אם יש בידו אפשרות כזו. בהקשר חברתי, באופן מיוחד בין יורדי-ים, רב-חובל יחוש חובה ליטול על עצמו אחריות זו כביטוי לנורמה חברתית. התחמקות ממילוי חובה זו יעמוד בניגוד לנהוג בתרבות יורדי הים ויבטא היעדר ערכים אצל הנוהג כך.
במשפט ימי אחריותו של "אדונה של הספינה", הוא רב החובל, היא אבן יסוד להבנת תפקידו וזאת ללא קשר למצבה הפיזי של הספינה. מכאן שהתנהגות רב-חובל הנוטש את ספינתו היא בעלת משמעות משפטית, בין היתר בכללי זכויות הקמות בהצלת כלי שיט. לכן, גם אם רב-חובל נוטש את ספינתו הנמצאת במצוקה, הוא בדרך כלל נותר אחראי מבחינה משפטית לספינה גם בהיעדרו ממנה והוא חייב לשוב אליה עד חלוף הסכנה לספינה. בכלי שיט צבאיים, רב-חובל הנוטש את ספינתו בשעת מלחמה עלול להידון למוות ומעשהו זהה לעריקה, אלא אם כן הוא שב לספינתו בהזדמנות הראשונה הנקרית בפניו וזאת כדי למנוע נפילתה בידי אויב ולהציל את אנשי צוותו.
נטישת רב-חובל את ספינתו עשויה להיות עבירה פלילית מסוג פשע ועלולה להביא לעונש מאסר. רב-חובל פרנצ'סקו סקטינו, אשר נטש את ספינתו הקוסטה קונקורדיה בעת שעלתה על שירטון, זכה לקיתונות של ביקורת ובוז על התנהגותו בעת האסון ואף נידון ל-16 שנות מאסר באיטליה, מהן שנה אחת מאסר על נטישת נוסעיו על סיפון הספינה הטובעת, חמש שנות מאסר על שגרם לאסון ועשר שנות מאסר על הריגת נוסעיו שטבעו בעת האסון. נטישת ספינה היא בגדר מעשה פלילי בדין הימי בספרד, באיטליה וביוון, מזה מאות שנים. החוק בקוריאה הדרומית אף הוא מחייב רב-חובל להציל עצמו אחרון. המשפט הימי בפינלנד קובע כי רב חובל חייב בשעת מצוקה לעשות הכל שלאל יכולתו להציל את כל מי שנמצא על סיפון ספינתו ואלא אם כן חייו בסכנה מיידית, הוא לא ינטוש את ספינתו כל עוד קיים סיכוי סביר להצלתה. בארצות הברית אין איסור מפורש על נטישת ספינה בידי רב-חובלה, בטרם עזב אחרון נוסעיה, אולם התרחשות כזו עלולה להוביל לאישומים פלילים אחרים, כגון הריגה, הקבועים במשפט המקובל מזה מאות בשנים. אף במשפט הימי הבינלאומי אין איסור מפורש על רב-חובל לנטוש ספינה בטרם ירד אחרון נוסעיה.
הרחבת השימוש בביטוי
הרעיון ולפיו רב-חובל נושא באחריות העליונה לגורל נוסעיו הורחב בחוק אף לתחום התעופה בארצות הברית טייס מפקד במטוס הוא "בעל הסמכות והאחריות העליונה לניהול ולבטיחות הטיסה." בישראל, "טייס מפקד אחראי לעניינים המפורטים להלן, והוא הסמכות המקצועית, המכרעת והסופית לגביהם:... בטיחותם של אנשי הצוות, הנוסעים והמטען שבכלי הטיס...".
עיון בפסיקה הדנה באחריותו של טייס מפקד מראה הקבלה ברורה בין סמכויותיו לאלה של רב-חובל. דוגמה בולטת להתנהגות על פי אמת מידה זו הייתה בטיסה 1549 של יו אס איירווייז, אשר ב-15 בינואר 2009 נחתה נחיתת חירום בנהר ההדסון. מיד לאחר נחיתת החירום דאג הטייס המפקד צ'סלי סלנברגר לפנות את הנוסעים מתוך המטוס ורק לאחר שווידא כי כולם יצאו, היה האחרון לצאת מן המטוס.
מישל בקוס, היה קברניט מטוס איירבוס A300 של חברת התעופה הצרפתית אייר פראנס, בטיסה 139 מנתב"ג לפריז. כשנחטף המטוס על ידי מחבלים, התעקש להישאר עם נוסעיו החטופים מתוך אחריותו לשלומם. יחד איתו נשאר כל צוות המטוס (עד לשחרור כולם במבצע יונתן). בעקבות מעשה זה, קיבל הקברניט אות הוקרה מראש ממשלת ישראל, יצחק רבין.
לורין נוסבאום
לורין נוסבאום (בהולנדית: Laureen Nussbaum; 3 באוגוסט 1927) היא בלשנית וסופרת יהודייה ילידת גרמניה. לשעבר פרופסור לשפות זרות וספרות באוניברסיטת פורטלנד סטייט. כיום מרצה באופן עצמאי על השואה, ומפורסמת בתור חברת ילדות של אנה פרנק.
ביוגרפיה
נוסבאום נולדה בשם הנלורה קליין ב-3 באוגוסט 1927 בפרנקפורט, רפובליקת וויימאר. ב-1936, כשהרדיפות נגד היהודים בגרמניה גברו עברה משפחתה לאמסטרדם שבהולנד. באמסטרדם, התיידדה משפחתה עם משפחת פרנק שאותה הכירה עוד בפרנקפורט. הוריה היו מיודדים עם אוטו ואדית פרנק, והנלורה עצמה הייתה חברה של הבנות מרגוט ואנה. היא חשה קרובה יותר למרגוט, ומאוחר יותר תיארה את אנה כ"קשקשנית איומה". גם לאחר השואה, היא נותרה בקשר עם אוטו פרנק שהיה היחיד מבין משפחת פרנק ששרד. הוא אף שימש כשושבין בחתונתה.
ב-1940 נכבשה הולנד בידי הוורמאכט, ויהודי הולנד החלו לחשוש לגורלם. משפחת קליין הצליחה להשיג תעודות מזויפות המזהות אותם כיהודים רק למחצה, ובכך הצליחה להימנע מלבישת טלאי צהוב, ובהמשך גם מהשמדה. משפחת קליין חיה באמסטרדם במשך מלחמת העולם השנייה, ובתקופה זו פגשה הנלורה את בעלה לעתיד רודי נוסבאום. רודי סירב ללבוש טלאי צהוב, ועל כן נאלץ להסתתר אצל איכרים הולנדים ליד אמסטרדם. בהמשך הוא עבר להסתתר אצל משפחת קליין, ונוצרו קשרים בינו לבין הנלורה. ב-1947 הם נישאו, והנלורה אימצה את שם משפחתו. היא ילדה לו שני בנים ובת. ב-1954 היגרה המשפחה לאינדיאנה כדי שרודי יוכל להשלים את לימודי הפוסט-דוקטורט שלו. לאחר שעברה לארצות הברית, היא שינתה את שמה הפרטי מ"הנלורה" ל"לורין".
ג'יימס ג'ונסון
ג'יימס פטריק ג'ונסון (באנגלית: James Patrick Johnson; נולד ב-20 בפברואר 1987) הוא כדורסלן אמריקאי המשחק בקבוצת אינדיאנה פייסרס מליגת ה-NBA, בעמדות הפאוור פורוורד והסמול פורוורד.
נעורים וקריירת מכללות
בין השנים 2007–2009 למד באוניברסיטת וייק פורסט אשר בווינסטון סיילם (קרוליינה הצפונית), ושיחק בקבוצת הכדורסל שלה לצד שחקני ה-NBA לעתיד ג'ף טיג, אל-פארוק אמינו ואיש סמית'. בשתי עונותיו בקבוצה רשם ממוצעים של 14.8 נקודות ו-8.5 ריבאונדים למשחק, ובשתיהן נבחר לחמישייה השלישית של העונה במחוז ה-"All-ACC".
שיקגו בולס
בדראפט ה-NBA 2009 נלקח ג'ונסון בבחירה ה-16, על ידי שיקגו בולס. בעונה וחצי הראשונות שלו בשיקגו שותף ל-11.3 דקות בממוצע למשחק בלבד, בהן קלע כ-3.8 נקודות למשחק. במהלך עונתו השנייה נשלח לקבוצת הבת של הבולס מליגת הפיתוח, איווה אנרג'י, ובשמונת משחקיו בקבוצה העמיד ממוצעים של 19.3 נקודות, 8.9 ריבאונדים, 4.3 אסיסטים ו-2.5 חסימות למשחק.
טורונטו ראפטורס
במהלך עונתו השנייה ב-NBA הועבר בטרייד לטורונטו ראפטורס, בתמורה לבחירת דראפט עתידית. מאז הגיעו לקבוצה שימש ג'ונסון כשחקן חמישייה קבוע, ועד סיום עונת הציג יכולת טובה עם ממוצעים של 9.1 נקודות ו-4.7 ריבאונדים בכ-26 דקות בממוצע למשחק.
סקרמנטו קינגס
לקראת עונת נשלח ג'ונסון בטרייד לסקרמנטו קינגס, בתמורה לבחירת דראפט עתידית. בעונתו היחידה בסקרמנטו שימש כשחקן ספסל וקלע 5.1 נקודות למשחק.
ריו גראנדה ואלי וייפרס
משלא מצא קבוצה בפתיחת עונת, חתם ג'ונסון על חוזה בקבוצת ריו גראנדה ואלי וייפרס מליגת הפיתוח של ה-NBA. בעשרת משחקיו בקבוצה רשם ממוצעים מרשימים של 18.5 נקודות, 9.1 ריבאונדים, 4.8 אסיסטים, 1.9 חטיפות ו-3.4 חסימות למשחק.
ממפיס גריזליס
בדצמבר 2013 חזר ל-NBA כשחתם על חוזה בממפיס גריזליס, ועד סיום עונת 2013/2014 קלע במדיה 7.4 נקודות למשחק כשחקן ספסל.
החזרה לטורונטו
לקראת עונת חתם על חוזה לשתי עונות בטורונטו ראפטורס. בפלייאוף העפיל עם הראפטורס לשלב גמר האזור המזרחי, לראשונה בתולדות הקבוצה.
מיאמי היט
ביולי 2016 חתם על חוזה לעונה אחת במיאמי היט, עבור כ-4 מיליון דולר. בסיום אותה עונה, בה קבע שיאי קריירה בממוצעי נקודות (12.8), ריבאונדים (4.9) ואסיסטים (3.6) למשחק, חתם על הארכת חוזה במיאמי ל-4 עונות נוספות עבור כ-60 מיליון דולר.
דאלאס מאבריקס
ב-20 בנובמבר 2020 הועבר בטרייד לאוקלהומה סיטי ת'אנדר, ושבוע לאחר מכן נשלח בטרייד נוסף לדאלאס מאבריקס.
ניו אורלינס פליקנס
ב-26 במרץ 2021 הועבר ג'ונסון בטרייד לניו אורלינס פליקנס יחד עם ווס איוונדו, בתמורה לג'יי. ג'יי. רדיק וניקולו מלי.
ברוקלין נטס
לקראת עונת 2021/2022 חתם ג'ונסון על חוזה לעונה אחת בברוקלין נטס.
אינדיאנה פייסרס
ב-16 בספטמבר 2022 חתם באינדיאנה פייסרס.
ז'ורואה
ריו ז'ורואה (Rio Juruá) הוא נהר המתחיל את זרימתו באמזוניה בקרבת הגבול בין פרו לברזיל ואחר ממשיך עד הישפכו לנהר האמזונאס. אורכו 2,414 ק"מ ואפשר לשוט בו כמעט לכל אורכו.
חסידות קאליב
חסידות קאלוב היא חסידות הונגרית שמייסדה היה רבי יצחק אייזיק טויב מ. נוסדה בשליש האחרון של המאה ה-18.
תולדות החסידות
רבי יצחק אייזיק טויב נולד לרבי משה יחזקאל בשנת תק"ד (1744) בעיירה סרנץ' בהונגריה. לפי המסורת החסידית, רבי יצחק אייזיק התייתם מאביו והיה רועה אווזים בשביל לפרנס את אמו. רבי לייב שרה'ס מצאו ונתן סכום כסף לאמו לפרנסת ביתה ולקחו לרבי שמעלקא מניקלשבורג. אחר שגדל חזר להונגריה לעיירה קאלוב והיה האדמו"ר החסידי הראשון בהונגריה. נפטר בז' באדר תקפ"א (1821). ביום השנה היו עולים לקברו מכל רחבי הונגריה.
אחר פטירת רבי יצחק אייזיק כיהן בנו רבי משה חיים בעיירה רוזדול ("ראזלא") שבגאליציה. רבי משה חיים היה חתן רבי צבי הירש מזידיטשוב. נפטר בכ"ו בתמוז תקצ"א. מלבד ממשיכו רבי שלמה היה לו עוד בן, רבי יצחק לייביש שכיהן ברבנות בחאטין ולאחר מכן ביאס כממלא מקום חמיו, הרב ישעיה שור. רבי יצחק לייביש היה חותנו של רבי מנחם מנדל מזבלטוב.
אחר פטירת רבי משה חיים כיהן אחריו בנו רבי שלמה מראזלא. רבי שלמה נולד בערך בשנת תק"פ. היה חתן דודו רבי יהודה צבי מראזלא (חתן רבי צבי הירש מזידיטשוב). נפטר בג' בחשוון תרמ"א. חתניו היו רבי יהודה צבי לנגר מסטרטין והרב מרדכי בנו של רבי אלימלך מטאש.
אחר פטירת רבי שלמה כיהן אחריו בנו רבי יהודה צבי מראזלא. רבי יהודה צבי היה חתן רבי אליעזר צבי מקאמארנה. נפטר בא' בסיוון תרמ"ו. לאחר פטירתו של רבי יהודה צבי כיהנו שלושה מבניו כאדמו"רים, רבי פנחס חיים מראזלא, רבי משה מקאלוב ורבי אברהם מרדכי שלום מפומורין-סאסוב.
רבי פנחס חיים מרוזלא
רבי פנחס חיים נולד בכ"ב בתשרי תרכ"ז, היה חתן רבי אברהם חיים הורביץ (השני) מלינסק. כיהן אחרי אביו רבי יהודה צבי ברוזלה. בתקופת מלחמת העולם הראשונה ברח למארגארטן ולאחריה חזר לרוזלה.
אחריו כיהנו שניים מבניו וחתנו כאדמו"רים:
קאליב-רוזלא בישראל
בנו של רבי יהודה יחיאל, רבי מנחם מנדל טאוב כיהן כאדמו"ר מקאליב-רוזלא. אחרי השואה התגורר בקליבלנד שבארצות הברית שם היקם קהילת רוזלא, לאחר מכן עבר לשכונת בנסונהרסט שבברוקלין. בשנת תשכ"ג עלה לישראל והקים את מרכז קאליב בראשון לציון. בשנת תש"מ עבר לבני ברק ובשנת תשס"ב עבר לשכונת שיכון חב"ד בירושלים. נפטר בכ"ג בניסן תשע"ט ונכדו (חתן בתו המאומצת) רבי ישראל מרדכי יואל הורוביץ הוכתר לאדמו"ר תחתיו.
רבי משה מקאלוב
רבי משה חזר לקאלוב, עירו של סב סבו רבי יצחק אייזיק וכיהן שם כאדמו"ר. חיבר את הספר "עת רצון". נפטר בבודפשט בי"ט באייר תרצ"ו.
אחריו כיהן בנו רבי מנחם שלמה (תרס"ב - תשל"ח), חתן רבי ישכר דוב מלינסק. עבר לגור ב שבטרנסילבניה (זיבענברגען) שם התגוררו חסידי קאלוב רבים. לאחר מכן עבר לאראד. אחר מלחמת העולם השנייה בשנת תש"ו עבר לארצות הברית והתגורר בברוקלין בשכונת בורו פארק ולאחר מכן בויליאמסבורג. חיבר את הספר "חקל תפוחין" וספר "אור מנחם". שכל את בנו הרב נפתלי אריה לייבוש. חתניו היו רבי ישראל מסטניסלב-מונסי (בנו של האדמו"ר מזוטשקא), רבי יצחק אשכנזי אדמו"ר מאלעסק ורבי נתן דוד רוזנברגר רב בגמזו.
קאלוב
כיום מכהן בנו רבי משה מקאלוב. עוסק רבות בהחזרה בתשובה.
רבי אברהם מרדכי שלום מפומורין
רבי אברהם מרדכי שלום היה חתן רבי שלמה מייער מסאסוב. היה נחשב לתלמיד חכם מופלג וכיהן כרב בפומורין. בשנת תרע"ד (1914) עבר ללבוב יחד עם חמיו. אחר פטירת חמיו מילא את מקומו ברבנות. בשנת תרפ"ו עבר לסאסוב שם כיהן כאדמו"ר. נפטר בכ"ד באדר תרצ"ז (1937). בניו רבי יהודה ורבי חנוך העניך מילאו את מקומו, רבי יהודה כאדמו"ר ורבי חנוך העניך כרב. שניהם נרצחו בשואה בגטו זלוטשוב.
ג'מיל ח'ורי
ג'מיל ח'ורי (נולד ב-18 בדצמבר 1980) הוא שחקן קולנוע וטלוויזיה ומלחין ערבי-ישראלי.
קורות חיים
ג'מיל ח'ורי נולד בחיפה למשפחה ערבית נוצרית. נקרא על שם סבו, שהיה שופט, מורה לערבית ומשורר.
אביו הוא השחקן מכרם ח'ורי, אמו, דעה, היא מורה לאמנות; ואחיותיו הן השחקנית קלרה ח'ורי והאוצרת ומבקרת האמנות, רולא ח'ורי.
גרוש ואב לבן. נכון ל-2021, מתגורר בחיפה.
אורינוקויה
אזור האורינוקויה (בספרדית: Orinoquía) הוא אזור גאוגרפי הנמצא בקולומביה, ואשר בו עובר נהר האורינוקו. האזור מכיל מישורים נרחבים בהם ניתן למצוא מגוון בעלי חיים, אזורי טבע עצומים לא מפותחים וכמה מהנהרות המרשימים ביותר בקולומביה. כמו מהקרבות החשובות ביותר בתקופת מלחמת העצמאות של קולומביה התרחשו באזור זה.
הערים הבולטות באזור האורינוקויה – וילהויסנסיו, יופאל, אראוקה, סן חוסה דל גואבירה, פוארטו לופז, טאמה, אגאזול, אורוקו, פוארטו קארניו, פוארטו ואינירידה.
פארקים בולטים באזור האורינוקויה – פארק הטבע הלאומי לה מקארנה, פארק הטבע הלאומי אל טופארו.
ריו ברנקו (נהר)
ריו ברנקו (Rio Branco) – "נהר לבן". מקורותיו של נהר גדול זה באזור ההררי אשר בקרבת הגבול בין ונצואלה לברזיל. משם הוא ממשיך ונשפך לריו נגרו. העיירה המרכזית על גדת הנהר היא בואה ויסטה. אורכו 584 ק"מ והוא יפה לשיט רק בחלקו. במעלה הנהר מצויים יהלומים וזהב ובשל כרייתם מתפתחים עימותים רבים בין האינדיאנים המקומיים לכורים המגיעים מכל רחבי ברזיל.
יצחק אלבוים
הרב יצחק אלבוים (אהלבוים, עהלבוים) (תרס"ח – ג' חשוון תשמ"ז, 1986) היה רב ודיין בסלובקיה פולין וקנדה. מחבר שו"ת שאילת יצחק.
שנותיו המוקדמות באירופה
שימש ברבנות ודיינות באלטנדורף ופעלסוסזלי ( הונ' ). ניצל מהשואה, ובה נרצחו אביו, חמותו, חלק מאחיו ואחיותיו, אשתו ריזל (בתו של ר' משה לעווי אב"ד פלשיווץ) וחמש בנותיהם. לאחר השואה שימש כרב בליפטוסקי-מיקולש, ובצ'שין (טעשין) שבמדינת פולין.
נישא בשנית לחיה ברכה, בתו של הרב אלטר יצחק אייזיק פרידריך, ששימש כאב"ד וראש ישיבה בערים טורץ והומנה (היה חתנו של הרב דוד ליב זלצר, מחבר "שירי מנחה" – גיסו של הרב יוסף חיים זוננפלד).
באותה תקופה הוציא לאור לאור את שו"ת "שאילת יצחק", מהדו"ק גלנטה תש"ט, עליו הסכמות מר' יוסף יונה צבי הלוי הורוביץ רב אונסדורף ופרנקפורט, ר' יצחק מאיר הכהן רפפורט, ר' שמואל אברהם זלטנרייך רב טשאקווא, בית הדין של ר' ישראל ולץ, ועוד.
כמו כן הוציא לאור את הספר "עזר ליצחק" (נחלת שבעה החדש), בודפשט תש"ט, ובו סידור דיני קידושין בקצרה לרבנים.
בצפון אמריקה
בהיותו באמריקה הוציא לאור את ספרו "אוצר הגיוני יצחק" על חינוך לבר מצווה, ניו יורק תשכ"ז, עליו הסכמות מר' דוד יונגרייז אב"ד העדה החרדית, ר' משה פיינשטיין, ור' פנחס עפשטיין אב"ד העדה החרדית.
כן הוציא לאור את שו"ת "שאילת יצחק" מהדורה תנינא, ניו יורק תשל"ח, עליו הסכמות מר' משה פיינשטיין, ר' יצחק יעקב וייס ה'מנחת יצחק', ר' משה שטרן ה'באר משה', שמואל הלוי וזנר ה'שבט הלוי' ועוד. וכן שו"ת "שאילת יצחק" תליתאי, ברוקלין תשמ"ב.
צאצאיו
בנו הוא הרב נח אייזיק, רב קהילת "נחלת יצחק" בקיו-גארדן-הילס, מחבר סדרת "מנחת חן", "הלכה ורפואה בפוריות". בתו מרים קילא נישא לרב יצחק יהודה בלום, רב קהילת "בית עמרם" בקליבלנד, אוהיו.
צא מזה
צא מזה (בעונה השנייה נקראה: נראה אותך) הוא שעשועון ריאליטי קומי, טלוויזיוני ישראלי אשר שודר בערוץ 2 בזכיינית קשת בשתי העונות הראשונות. לאחר פיצול ערוץ 2 העונה השלישית משודרת בערוץ 12. העונה הרביעית של התוכנית עלתה ב-16 באפריל 2022.
היסטוריה
הפורמט מתרחש במקום ציבורי; בעונה הראשונה – מסעדות, בעונה השנייה – בתי מלון, ובעונה השלישית שילוב של מסעדות ומקומות אירוח.
דירוג הזכייה הוא 500 שקלים לאחריו 1,000 שקלים, 2,500 שקלים, 5,000 ועשרת אלפים שקלים.
לאחר הגעה לסכום זכייה של 2,500 שקלים ומעלה קיימת נקודת יציאה, בה ניתן לצאת מההשתתפות ולצבור את סכום הזכייה, במידה והמשתתף בחר לצאת שלא בנקודת יציאה, או במידה והפרטנר גילה את ההשתתפות במשחק ו/או גילה את קיומה של האוזניה, המשתתף מפסיד את הכסף ויוצא מן המשחק.
העונה הראשונה – עונת בתי הקפה ומסעדות, שודרה בשנת 2010, בסוף שנת 2013 עלתה עונה שנייה – עונת בתי המלון ובסוף 2021 עלתה העונה השלישית - עונה משלבת.
פורמט התכנית עורר עניין בינלאומי, נמכר על ידי קשת אינטרנשיונל בין השנים 2010–2020 לעשרות מדינות תחת השם Deal With It, ושודר ברבות מהן, בין היתר בטורקיה, קנדה, גרמניה, יוון, רומניה, ברזיל ופרו. ב-2013, עלה השעשועון באדפטציה אמריקאית ברשת TBS, וזכה להצלחה, כשבפרק ההשקה צפו למעלה מ-2 מיליון איש. ב-2019, עלה בגרסה איטלקית ב-Canale Nove, בגרסה אסטונית ב-Kanal 2, ובגרסה סלובנית ב-Planet TV. בינואר 2020, הפורמט הופק ושודר בעונה חדשה לאחר מספר שנים בערוץ Televisa המקסיקני.
תנועת הצופים בארצות הברית
תנועת הצופים בארצות הברית היא תנועת נוער, שכוללת מספר ארגוני צופים בארצות הברית, ביניהם "תנועת הצופים הבנים של אמריקה" (Boy Scouts of America), "תנועת הצופות הבנות של ארצות הברית" (Girl Scouts of the USA) ועמותות אחרות המוכרות על ידי אחד מארגוני תנועת הצופים הבינלאומיים. ישנן גם כמה קבוצות קטנות ובלתי תלויות שנחשבות "דמויות צופים" או קשורות לצופים באופן כלשהו.
תנועת הצופים הבנים של אמריקה היא הגדולה ביותר מבין תנועות הצופים בארצות הברית, עם כ-2.3 מיליון בני נוער וכמיליון מתנדבים בוגרים. בעקבות תלונות רבות על התעללות מינית במסגרת פעילות התנועה, הגישה התנועה בקשה לפשיטת רגל בפברואר 2020. בנובמבר 2020 הודיעה התנועה שהוגשו כנגדה יותר מ-95,000 תלונות על הטרדה מינית.
בתנועת הצופות הבנות של ארצות הברית חברים כ-1.8 מיליון בנות נוער וכ-750,000 מתנדבים בוגרים.
המאה ה-20
התנועה הפרוגרסיבית בארצות הברית הייתה בשיאה בראשית המאה העשרים. עם הגירת המשפחות ממרכזים כפריים לעירוניים, היו בקרב אנשים מסוימים חששות שגברים צעירים כבר לא לומדים פטריוטיות ואינדיבידואליזם. החל משנות השבעים של המאה ה-20, ימק"א היה מקדם רווחה חברתית ורפורמות אחרות בהן מעורבים גברים צעירים סביב תוכנית של התפתחות נפשית, פיזית, חברתית ודתית. מועדוני תירס מוקדמים לבני חוות חקלאיות החלו להתפתח לארגון בשם 4-H בסביבות 1902. בשנת 1896, שנים לפני שנוסדה תנועת הצופים על ידי רוברט באדן פאוול, הוא פגש את ראש הצופים (סיירים) הצבאיים האמריקני באפריקה הבריטית, פרדריק ראסל ברנהאם. פאוול למד מברנהאם את יסודות הסיור וקיבל ממנו השראה.
ארנסט תומפסון סטון הקים את תנועת "Woodcraft Indians" בשנת 1902 ופרסם את הספר The Birch Bark Roll of the Woodcraft Indian's בשנת 1906. בשנת 1905 הקים דניאל קרטר בירד את תנועת "Sons of Daniel Boone". כאשר הקים באדן-פאוול את התוכנית הראשונה לצופים ב-1907, הוא השתמש באלמנטים מעבודתו של סטונס בספר צופיות לבני הנעורים.
ארגוני צופים אחרים הוקמו גם הם בסביבות שנת 1910. אלה כוללים את ה-American Boy Scouts, צופי הברית הלאומית הפולנית של שיקגו, צופי רוד איילנד, צופי ה- YMMIA של כנסיית ישוע המשיח של קדושי אחרית הימים (הוקמה ב-29 בנובמבר 1911 והתמזגה לתנועת הצופים הבנים של אמריקה ב-21 במאי 1913),  United Boys' Brigade of America והצופיo הבנים בקליפורניה.
קבוצות אחרות השתמשו בשם הצופים, אך לא סיפקו לחניכים את תוכניות הסיור שמאפיינות את הצופים. צופי הנערים של קולונל קודי הוקמו בשנת 1909 ונמשכים עד היום בשם ברית הצוערים האמריקאית. צופי יער מישיגן אורגנו בשנת 1911 ככוח סיוע לשירותי כיבוי האש והיו מודל שהועתק על ידי ניו יורק. צופי יער אלה נחשבו כמזוהים עם ה-BSA.
ה-ABS שינו את שמם לצופי בנים בארצות הברית בשנת 1913 לאחר לחץ של ה-BSA.
בויס יצר את הצופים הבודדים של אמריקה בשנת 1915 ומיזג אותם ל-BSA בשנת 1924. ארגון הריינג'רס של אמריקה, ארגון לנערים צעירים יותר, הוקם בעזרת ה-BSA והתמזג ברובו לתוך ה-BSA בשנת 1930.
סטון הפעיל מחדש את תנועת ה-Woodcraft לאחר שיצא מה-BSA בשנת 1915, אך התוכנית דעכה לאחר מותו ב-1946. לאחר שסייעה ליצור את תנועת ה-BSA וראתה אותה צומחת לתנועה יריבה מוצלחת, החלה YMCA את תנועת ה-Indian Guides בשנת 1926.
לאחר שבית המשפט העליון בארצות הברית אישר ש-"צופים הוא סימן מסחרי של ה-BSA, נאלצו כמה ארגוני צופים לשנות את שמם. בשנת 1918, התנועה של צבא הישע שינתה את שמה לLife-Saving-Guards-Boys, מה שהביא למעבר של יחידות רבות מהתנועה ל-BSA. בעקבות זאת החל לחץ מצד מנהל הארגון ליצירת התקשרות רשמית עם ה-BSA. תנועת ה-ABS שינתה את שמה ל"הצוערים האמריקאים" בשנת 1919. ארגון זה שרד מספר שנים תחת שמות שונים לפני שהתפוגג.
תנועת ה-"Columbian Squires" הוקמה בשנת 1925. בשנת 1929 הוענק אישור מיוחד ליחידות מסוימות בתנועת הנוער של צבא הישע להצטרף לשני הארגונים יחד.
חיל הצוער הקלוויניסטי הוקם רשמית בשנת 1952 על ידי הכנסייה הרפורמית הנוצרית של צפון אמריקה. תנועת הרויאל ריינג'רס נוסדה בשנת 1962 כארגון חינוכי של קבוצת הכנסיות "אסיפות האל" (Assemblies of God).
בשנת 1975, תנועת "Camp Fire Girls of America" שינתה מדיניותה והפכה לתנועה משותפת לבנים ובנות, בשם "Camp Fire".
המאה ה-21
בשנת 2001 הוקמה תנועת SpiralScouts International כחלק מכנסייה ויקנית בעיירה אינדקס שבוושינגטון. על אף שתנועה זו משרתת בעיקר את הקהילה הוויקנית, היא פתוחה לחברים מכל אמונה וכן ללא-מאמינים. הקבוצה קטנה ומשותפת לבנים ובנות, וטוענת לחברות של 150 מתנדבים בוגרים ו-350 צופים בשנת 2013. בעקבות המחלוקות בנושאי מגדר שנוגעות לחברות בצופים הבנים של אמריקה, הציעו SpiralScouts את הדרגה הגבוהה ביותר לחברים שקיבלו דרגת Eagle Scout בתנועת הצופים ומוכנים להחזיר את עיטוריהם לצופים הבנים של אמריקה לאות מחאה.
בשנת 2003, התנתקה קבוצת צופים בנים בשכונת מזרח הארלם בעיר ניו יורק מה-BSA, בגלל מדיניות החברות שאינה מכלילה חברים הומוסקסואלים. הם הקימו את תנועת ה-Navigatiors USA, קבוצת צופים משותפת לבנים ובנות.
מקורות
צופיות לבנות בארצות הברית החלה כאשר שולבו בנות Camp Fire בשנת 1910 בעזרת ה-BSA. שוב נכחה השפעתו של סטון בעזרת תוכנית האותות שלו וטקסים אינדיאנים.
קבוצות בנות מקומיות אחרות הוקמו בשנת 1910, בהן צופי בנות בדז מוינס, איווה ובנות מדריכות שהוקמו על ידי דייוויד וו פריי בספוקיין, וושינגטון. בשנת 1911 שתי הקבוצות הללו תכננו להתמזג עם Camp Fire Girls ולהקים את תנועת הבנות החלוצות של אמריקה, אולם מערכות היחסים נשברו והמיזוג נכשל. גרייס סטון התפטרה מהקבוצה בגלל דחיית טיוטת ספר הלימוד של הוועדה שלה ואחריה לינדה בירד בספטמבר 1911 בגלל ההבדל עם הגוליקים. עם זאת, הייתה פגישה ארגונית שקיימה לינה בירד ב-7 בפברואר 1912 בפלושינג, ניו יורק, של קבוצת החלוצות הבנות של אמריקה. לורד באדן-פאוול אישר גרסה אמריקאית לתנועת המדריכות הבנות באמצעות חברת ההוצאה לאור הנרי הולט, שפנתה אז ללינה בירד כדי לכתוב את המדריך.
תנועת הבנות המדריכות של אמריקה, לימים הצופות הבנות (Girl Scouts) של ארצות הברית ולבסוף ה-GSUSA, נוסדה על ידי ג'ולייט גורדון לואו בשנת 1912 וקיבלה אמנת קונגרס ב-16 במרץ 1950. זהו ארגון נוער לבנות בארצות הברית ונערות אמריקאיות הגרות מחוץ לארצות הברית. הארגון הוקם לאחר שלואו הכירה את רוברט באדן-פאוול, מייסד הצופים, בשנת 1911. כשחזרה לסוואנה, ג'ורג'יה, היא התקשרה לבן דודה המרוחק ואמרה, "יש לי משהו לילדות של סוואנה, ולכל אמריקה, ולכל העולם, ואנחנו הולכים להתחיל את זה הלילה!".
הצופים כיום
ארגוני הצופים הלאומיים העיקריים בארצות הברית הם "צופי הבנים של אמריקה" ו"צופות הבנות של ארצות הברית". ה-BSA הוא חבר בארגון הצופים העולמי ואילו ה-GSUSA הוא חבר באגודת המדריכות והצופות העולמית, שני ארגוני הצופים הבינלאומיים העיקריים. "צופים" בארצות הברית הוא הסימן המסחרי הבלעדי של "צופי הבנים של אמריקה".
עם זאת, קיימות מספר תוכניות נוער אחרות בארצות הברית שאינן מוכרות על ידי עמותות צופים בינלאומיות, אך משתמשות בשיטות רבות של צופיות. חלק מתוכניות אלה דתיות מפורשות, ואילו אחרות הן ארגונים אחרים שאינם מסכימים עם מדיניות ה-BSA ו-GSUSA.
אחוות הצופים והצופות הבינלאומית היא עמותת בוגרים הפתוחה לחברים לשעבר בתנועת הצופים ולמבוגרים המאמינים באידיאלים של הצופים; ל-ISGF מספר חברים בארצות הברית.
Navigators USA הוא ארגון צופי אמריקני שאינו מחובר לאחד משני הארגונים הגדולים. יש לו מעל 90 שבטי צופים בארצות הברית ובבריטניה.
איגוד צופי באדן-פאוול, ארגון השייך לצופי בריטניה וחלק מהפדרציה העולמית של צופים עצמאיים, הוא ארגון בעל נוכחות קטנה בארצות הברית מאז שנת 1998.
בשנת 2006 הוקמו צופי באדן פאוול, שהפעילו קבוצות בפלורידה, מיזורי וקונטיקט, עם צופים בודדים הנתמכים על ידם ב-12 מדינות. הם חברים ב- WFIS וטוענים כי הם קשורים ל"התאחדות של צופי באדן-פאוול של אנגליה".
הפדרציה של חוקרים צפון אמריקאים מקנדה (FNE) - אגודה מועמדת של האיגוד הבינלאומי לצופים וצופות של אירופה - מונה 19 קבוצות פעילות בארצות הברית, שהוותיקה בהן היא קבוצת הכוכבים הצפונית שנמצאת באזור פילדלפיה.
תנועת הצופים העבריים מפעילה 18 שבטי צופים בארצות הברית ואחת בקנדה בשם צופי צבר המיועדים לבני נוער ישראלים ומפעילה תוכנית מיוחדת לעלייה לישראל במסגרת גרעין צבר.
צופים בגולה
ארגון הצופים הפולני Związek Harcerstwa Polskiego מקיים פעילות מסוימת בארצות הברית. Külföldi Magyar Cserkészszövetség (איגוד הצופים ההונגרי) מקיים גם הוא פעילות כלשהי בארצות הברית. יש עוד כמה קבוצות צופים בגולה בארצות הברית: ארגון צעדי הרגלים הצעירים הרוסים, לטבים, ליטאים  אסטוניות ואוקראינים. חלקם חברים גם ב"צופים הבנים של אמריקה".
תוכניות אלטרנטיביות
בתגובה למדיניות החברות של ה-BSA המגבילה את השתתפותן של בנות, הומוסקסואלים, אתאיסטים ואגנוסטים, נוצרו כמה ארגוני נוער המשתמשים בעקרונות צופיות.
ה-BSA המיר את תוכנית הצופים בבית הספר ללימוד לכל החיים (LFL) בשנת 1992. LFL לא משתמשת בסמלי צופים ואין לה מדיניות בנושא דת, מין או מיניות.
ערך בנזף
ערך בנזף או מדד הכוח של בנזף (באנגלית: Banzhaf power index) הוא מושג בתורת המשחקים, המנסה לתת מדד לכוחו של שחקן במשחק פשוט.
גוטפריד היינריך שטלצל
גוטפריד היינריך שטלצל (גרמנית: Gottfried Heinrich Stölzel; 31 בינואר 1690, גרינשטדטל – 27 בנובמבר 1749, גותה) היה מלחין גרמני במאה ה-18.
ערך בנזף
הגדרה פורמלית
משחק פשוט הוא סוג של משחק שיתופי בצורה קואליציונית בו שוויה של קואליציה הוא תמיד 0 או 1. אם הערך הוא 1 נאמר שזו קואליציה מנצחת ואם הוא 0 נאמר שזו קואליציה מפסידה. משחק נקרא מונוטוני אם לכל שתי קואליציות S ו- T, המקיימות, מתקיים.
עבור משחק פשוט מונוטוני, המקיים v(N)=1\,\!, ועבור שחקן i כלשהו, נגדיר את הערך כמספר הקואליציות S המקיימות v(S)=0\,\! וכן. כלומר, הוא מספר הקואליציות ששחקן i בהצטרפותו אליהן מעביר אותן ממפסידות למנצחות (במקרה זה נאמר כי i הוא שחקן ציר).
גוטפריד היינריך שטלצל
ביוגרפיה
משנת 1707 היה סטודנט בלייפציג, שם למד בין השאר אצל מלכיור הופמן. למד, עבד ויצר בברסלאו ובהאלה ואחר, בשנת 1713, יצא לשנה וחצי לאיטליה, שם פגש בוונציה את אנטוניו ויולדי והתוודע אל הטעם המוזיקלי השולט באופנה. אחרי שעבד שלוש שנים בפראג, היה לזמן קצר לקאפלמייסטר בגרה. בשנת 1719 נשא אישה וכעבור שנה התמנה למשרה בגותה, שם עבד עד מותו.
ב-1731 התפטר הקאפלמייסטר של החצר בשטרסבורג ויצא לדנציג, ושטלצל סיפק מספר רב של יצירות לאירועים חגיגיים ואריות לביצוע בחצר; בארכיב בטירת זונדרסבורג שמורים כתבי היד שלו אבל מחצית ממכלול יצירתו של שטלצל, שלא נחרתה, אבדה. שטלצל נהנה ממוניטין יוצאי דופן בתקופת חייו: לורנץ מיצלר דירג אותו כשווה במעלה ליוהאן סבסטיאן באך.
ערך בנזף
המשמעות ההסתברותית של ערך בנזף
נניח כי כל שחקן בוחר באקראי ובאופן בלתי תלוי בחבריו כיצד להצביע. נצטמצם למרחב הסתברותי בו החלטה עוברת על חודו של קול. כלומר, רק על ידי קואליציות מנצחות מינימליות בגודלן.
גוטפריד היינריך שטלצל
ביוגרפיה
יצירותיו החשובות ביותר הן: ארבעה קונצ'רטי גרוסי, סינפוניות רבות, קונצ'רטו לאבוב ד'אמורה, אופרות ואורטוריות: "נרקיסוס", "ואלריה", "ארטמיסיה" ו"אוריון"; שנים-עשר מחזורי קנטטות שלמים וכן קנטטות לטקסטים חילוניים.
ערך בנזף
המשמעות ההסתברותית של ערך בנזף
אם מספר הקואליציות המנצחות המינימליות הוא k\,\!, ושחקן i\,\! הוא שחקן ציר ב- B_i\,\! מתוכן, אז ההסתברות שיהיה שחקן ציר היא בדיוק.
ערכי בנזף מתקבלים מהנרמול של סכום ההסתברויות ל-1.
גוטפריד היינריך שטלצל
ביוגרפיה
ספרו "אמנות הרצ'יטטיב" (Abhandlung vom Recitativ), שנכתב ב-1739, יצא לאור רק ב-1962.
ערך בנזף
המשמעות ההסתברותית של ערך בנזף
ואכן: מ- נקבל:
,
ואז, הגודל הוא בדיוק BZ_i\,\!.
לכן, ערך בנזף הוא גודל השוואתי. כלומר, ניתן לומר שאם ערך בנזף של שחקן 1 גדול פי b מזה של שחקן 2, אזי הסיכוי ששחקן 1 יהיה שחקן ציר גדול פי b מהסיכוי ששחקן 2 יהיה שחקן ציר.
דוגמה
נתבונן במשחק פשוט של ועדה בת 4 חברים הנדרשת להעביר החלטה כלשהי. לחבר A יש 4 קולות, לחבר B - שלושה קולות, לחבר C - שני קולות, ולחבר D יש קול אחד. כדי להעביר החלטה, יש צורך במינימום של 6 קולות. לכן, לחישוב ערכי בנזף של השחקנים, נתבונן ברשימת הקואליצות המנצחות כששחקני הציר בכל קואליציה מודגשים:
AB, AC, ABC, ABD, ACD, BCD, ABCD
ולבסוף:
באופן דומה:
היסטוריה
המושג המוכר כיום כמדד הכוח של בנזף, הוצג עוד ב-1946 במאמר מאת הגנטיקאי והמתמטיקאי ליונל פנרוז (אביו של רוג'ר פנרוז) אשר לא זכה לתשומת לב רבה.
הוא הומצא בשנית על ידי ג'ון בנזף השלישי ב-1965. בנזף היה משפטן ורצה להראות בצורה אובייקטיבית כי שיטת ההצבעות במועצת מחוז נאסאו בלונג איילנד אינה הוגנת. במועצת המחוז ההצבעות היו ממושקלות, כשלנציגי אזורים שונים היה משקל שונה. חלוקת משקלי הקולות הייתה כלדקמן:
כלומר המשקל הכולל של הקולות הוא 30 וכדי להעביר החלטה היה צורך במינימום של משקל 16.
בחישוב מדד בנזף במקרה זה יש סך הכל 48 מקרים של שחקן ציר, ותוצאות מדד בנזף היו:
כלומר, ההסתברות ששלושת האזורים האחרונים יוכלו להיות שחקני ציר היא 0. בנזף טען שמתן 0% השפעה על פי המדד המוצע ל-3 אזורים אינו הוגן.
מאז עבודתו של בנזף המדד הנושא את שמו בנזף משמש מדד מקובל למדידת כוח הצבעה, לצד מדד הכוח של שפלי ושוביק. כך, למשל, בנזף עצמו טען ב-1968 כי בשיטת הבחירה של נשיא ארצות הברית באמצעות חבר האלקטורים יש עדיפות לבוחרים ממדינות גדולות. עם זאת, מדד בנזף ספג ביקורת על התייחסותו להחלטות המצביעים כהחלטות אקראיות, וניסויים אמפיריים הראו תוצאות שאינן עקביות עם המדד.
הערות שוליים
Machtindex
כדורסל במשחקים האולימפיים
טורניר כדורסל נערך במשחקים האולימפיים בקביעות מאז אולימפיאדת ברלין (1936), לאחר שקודם לכן נערכו אירועי ראווה מחוץ לתוכנית הרשמית באולימפיאדת סנט לואיס (1904) ובאולימפיאדת לוס אנג'לס (1932). בתחילה התקיים טורניר לגברים בלבד, וטורניר לנשים נערך לראשונה באולימפיאדת מונטריאול (1976).
נבחרת ארצות הברית מחזיקה בשיא הזכיות בטורניר הגברים עם 15 זכיות, כולל שבעת הטורנירים הראשונים בהם זכתה ללא הפסד, ובשיא הזכיות בטורניר הנשים עם 8 זכיות, כולל ששת הטורנירים האחרונים.